Държавен вестник, бр. 13, 2026 г., стр. 136

СТР.  136	
Д Ъ Р Ж А В Е Н  В Е С Т Н И К 	
БРОЙ  13
клиента по подходящ начин, за да получи необходимата информация, свързана с арома услугата. 
Информацията, касаеща всеки клиент, се документира и съхранява по начин, който гарантира 
конфиденциалност. Практикуващият спазва конфиденциалност за всичко, споделено от клиента 
по време на консултацията.  
След като се е запознал със състоянието на клиента, практикуващият преценява дали може 
да приложи арома услуга с един или друг метод – най-често с арома масаж, но също така може 
да предложи използването на компреси, вани, пространствено изпаряване, продукти с етерични 
масла за локална употреба и др. 
Практикуващият проявява висок професионализъм в преценката си и познава границите 
на своята професионална компетентност. При необходимост се консултира с други специалисти 
и не поема рискове, ако прецени, че състоянието на клиента не е подходящо за извършване на 
арома процедури. 
При избора на етерични масла за всеки клиент специалистът прилага индивидуален 
подход и се съобразява с възрастта, чувствителността и състоянието на кожата, моментното 
физическо и психоемоционално състояние, целта на процедурата, приемани медикаменти, ако 
има такива и т.н. 
Практикуването на професията „Арома услуги“ включва умения за комбиниране на 
етеричните, базовите масла и хидролатите, с цел постигане на специфичен ефект посредством 
различни методи за приложение, като арома масаж, изпаряване, компреси, вани, води за уста, 
спрейове, мехлеми, гелове и други продукти за козметично въздействие или грижа за кожата. 
Професионалната квалификация на практикуващия арома услуги включва отлично 
познаване на етеричните и базовите масла и хидролатите - общо и ботаническо наименование и 
ботаническо семейство на растението, част на растението, от която се извлича, метод на 
извличане, физични характеристики, химичен състав, вкл. хемотип на етеричните масла, 
стабилност на маслото, свойства и приложения, противопоказания и безопасност, подходящи 
комбинации между маслата, научни доказателства при външни приложения на маслата и 
хидролатите и др. 
Практикуващият има познания, свързани със структурата и функционирането на 
човешкото тяло, особено за: кожа, дихателна система, опорно-двигателна система, нервна 
система, както и обонятелният тракт и пряката връзка между обонянието и мозъчните центрове, 
които регулират психическото състояние и физиологичните процеси в тялото. Практикуващият 
познава въздействието при външно приложение на етеричните масла и върху останалите системи 
в човешкото тяло и разпознава ефектите на маслата върху тях.  
Познанията по анатомия и физиология на човешкото тяло подпомагат усвояването на 
арома масажа и повишават ефекта от практикуването му. При евентуално наличие на медицинска 
диагноза, практикуващият преценява възможностите или противопоказанията за приложение на 
етеричните масла. Съобразява риска от евентуални взаимодействия между етеричните масла и 
други биоактивни вещества, в случай че клиентът приема такива.  
Водещо в професията „Арома услуги“ е безопасното външно приложение на етеричните 
масла, за което допринася изучаването на химичния им състав, както и тяхната фармакокинетика 
и фармакодинамика. Практикуващият компетентно преценява възможните рискове, свързани с